নির্বাচন হয়েছিল ২৭ সেপ্টেম্বর আর সোসালিস্ট দলের ভোট ২৩.৫ শতাংশ: দুটোই মনে হচ্ছে কিবোর্ডস্লিপ। গতবারের ভোটে সোসালিস্ট দলের ভোট ছিল ৩৪.২ শতাংশ, এই যে প্রায় ১১ শতাংশ ভোট কমে যাওয়া, এটাই মধ্য-বাম রাজনীতির ভবিষ্যৎ নিয়ে আশঙ্কার কারণ। আর ‘ডি লিন্কে’ বা ‘দি লেফ্ট’ -এর গতবারের চেয়ে ভোট বেড়েছে সাড়ে তিন শতাংশ। তার মানে সব মিলে বাম ভোট কমে গেল প্রায় সাড়ে সাত শতাংশ, সংখ্যার হিসেবে প্রায় ৩২ লক্ষ ভোট। হ্যাঁ, ‘ডি লিন্কে’-এর ভোট যদি আগামী দুই নির্বাচনে ৭ শতাংশের মতো বাড়ে তাহলে ২০১৭ সালে গিয়ে দলটি ২০ শতাংশ ভোটের অধিকারী হয়ে একটি আশাব্যাঞ্জক অবস্থানে গিয়ে পৌঁছবে। কিন্তু মাথায় রাখতে হবে এটি একটি মার্জ করা রাজনৈতিক দল ( পার্টি অফ ডেমোক্রেটিক সোসালিজম, পিডিএস + সোসালিস্ট ইউনিটি পার্টি অফ জার্মানি, এসইডি= ডি লিন্কে) কাজেই ক্ষমতার দ্বন্দ্ব এই দলটিতে খুবই স্বাভাবিক, সেসাথে নেতার সংকটও আছে। কিন্তু সবচেয়ে বড় যে সমস্যাটি তাদের আগামীতে মোকাবেলা করতে, সেটা হচ্ছে ‘ডি লিন্ক’-এর বিরুদ্ধে অভিযোগ আছে যে সারা পৃথিবীতে অনেক উগ্র বাম সংগঠনের সাথে এদের যোগসাজশ আছে। সবকিছু মিলিয়ে কঠিন পথেই আছে ‘ডি লিন্ক’-এর উত্তরণ, এবং অনেকে আশা করছেন তারা পারবেন এগিয়ে যেতে। আমরাও চাই তারা যেন এগিয়ে যেতে পারে, কিন্তু বাকিটা ভবিষ্যতই বলতে পারবে।